392 A MAGYAR TUD. TÁRSASÁG ÉRTEKEZÉSEI. 
nek szokott zsoldjaikat a pozsonyi kamarából fizettesse ki. — A 3-ikban 
végre: hogy a királyi curián folyó pereknek sokasága miatt a felküldött 
perek az ünnepnyolcadi törvényszéktartás ideje alatt föl nem vétethetvén, 
az ország nádora az országnak felső, alsó és kapcsolt részeiből, és a kir. 
fiscus által felküldött pereknek fölvizsgálására vizkereszt nyolcadára Besz- 
tercebányára jókorán törvényszéktartást hirdessen, és ott 20 folytonos tör- 
vénynapon át azokat itéltesse, a király pedig a kir. tábla biráinak napi dí- 
jaikat a körmöci kamara által kifizettetni rendelje. Továbbá hogy az ily 
perekbe egyszer beiktatott továbbra vető ítéletek úgy vétessenek , mintha 
minden következett országgyűlésen ismételtettek volna, sót ha valamely 
átküldött per ily ítélettel ellátva nem volna is, mégis ezen törvényszékre 
átvetettnek tekintessék. 
Az 56. és 57-ik ágazat, melyek rendelik: hogy a nádor Kollonich 
János Györgynek Léva vára és Kollonich Siegefridnek ingó javai iránt a 
kir. fiscussal létező peres ügyét, más rendkivűli ügyek tárgyalásának al- 
kalmával az ország rendes birái által vizsgáltassa meg, és minden peror- 
voslatoknak kizárásával végrehajtás által is végeztesse be, továbbá hogy 
ugyanezt tegye azon perre nézve is, mely azon pénzösszeg iránt, melyben 
a detrekői vár és tartozmányai lekötve valának , Balassa Menyhért , Móric 
Márton, Koháry Péter, Pethe György és Fáncsi György között fönforog. 
Az 59-ik ágazat, mely a közösben birt határszéli váraknak jó karba 
helyezéséről szóló 1622 : 72-ik cikket az országnak más bátorságosb részei- 
ben lévő ily várakról is értetni rendeli. 
A 63-ik ágazat, melyben Bedeghi Nyáry Krisztinának , előbb gróf 
Thurzo Imre , jelenleg pedig gróf Eszterházy Miklós nádor hitvesének ké- 
résére rendeltetik: hogy, ha az ő leányait az azokat letartóztató Czobor 
Erzsébet, néhai Thurzo György nádornak özvegye egy hónap alatt vissza 
nem adná, ezen ügyben a királyi jelenlétnek törvényszéki személyes hely- 
tartója rendkívüli rövid törvény útján igazságot szolgáltasson, s itéletét 
végre is hajthassa. 
A 65-ik ágazat, melyben előadatik , mikép az 1622: 79-ik cikkben 
honfiusitott Sampach Zdenko gróf illyriai családbóli származását hiteles ok- 
levelekkel bebizonyítván, az ország rendei elismerték: hogy ő nem mint 
honfiusított idegen, hanem mint a szent koronának tagja és benszülött, ké- 
pes az ország jogainak élvezésére. 
A 66-ik ágazat, mely által a rendek gróf Trautmannsdorf Miksát te- 
